ทรอปิโก 5

ทรอปิโก 5 (Tropico 5) เป็นวิดีโอเกมพัฒนาโดยเฮมิมอนต์เกมส์ (Haemimont Games) และวางขายเมื่อวันที่ 23 พฤษภาคม 2557 เป็นวิดีโอเกมจำลองการก่อสร้างและจัดการ ซึ่งมุ่งสนใจการจำลองสร้างเมือง
ตัวเกมมีคุณสมบัติหลายผู้เล่นแบบร่วมมือหรือแข่งขันกันเป็นเกมแรกในซีรีส์ โดยเล่นได้มากสุดถึงสี่คนต่อหนึ่งเกาะ ผู้เล่นสามารถสร้างเมืองบนเกาะเดียวกัน โดยเลือกได้ว่าจะร่วมมือกันหรือแข่งขันกัน นอกจากนี้ คุณสมบัติการค้า วิจัย บูรณะและสำรวจยังได้รับปรับปรุงใหม่

**โครงเรื่อง**
ทรอปิโก 5 ให้ผู้เล่นจัดการประเทศของตัวจากรากฐานทางประวัติศาสตร์ในยุคอาณานิคม ผ่านสงครามโลกครั้งที่สอง จนสงครามเย็นและปัจจุบัน สองอภิมหาอำนาจหลักเปลี่ยนไปตามสมัย จากฝ่ายอักษะและฝ่ายสัมพันธมิตรเป็นสหรัฐอเมริกาและสหภาพโซเวียตระหว่างสงครามเย็น การเปิดเส้นทางการค้ากับรัสเซีย ตะวันออกกลาง จีนและสหภาพยุโรปหลังสหภาพโซเวียตล่มสลาย ในฐานะผู้นำ คุณสามารถตัดสินเอกราชของประเทศคุณและเขียนรัฐธรรมนูญเต็ม โดยจะตั้งกฎอะไรก็ได้ที่คุณพอใจ

**การเล่นเกม**
มีการเพิ่มเติมทรอปิโก 5 จากเกมภาคก่อนในซีรีส์เดียวกัน ทรอปิโก 5 ยังจะมี "งานศิลป์ใหม่หมดที่ออกแบบตั้งแต่เริ่ม" สำหรับคุณสมับัติการเล่นเกม (gameplay) การเพิ่มเติมเหล่านี้รวมถึง- สมัย (era) - คุณจะสามารถพัฒนาผ่าน 4 ยุคที่ต่างกัน ตั้งแต่คริสต์ศตวรรษที่ 19 ถึง 21 จะมีความท้าทายและเหตุการณ์ต่าง ๆ เกิดขึ้นตามเวลา- ราชวงศ์ (dynasty) - ขณะนี้ประธานาธิบดีจะมีครอบครัวอยู่บนเกาะ ซึ่งสามารถแต่งตั้งให้ดำรงตำแหน่งผู้นำที่สำคัญ ซึ่งรวมถึงผู้ดำรงตำแหน่งประธานาธิบดีหลังเขาเสียชีวิต ขณะที่ได้ทักษะและประสบการณ์ไปด้วย- การวิจัยและบูรณะ - สามารถค้นพบอาคารและเทคโนโลยีใหม่ได้เมื่อเวลาผ่านไปโดยใช้การวิจัย อาคารเก่าสามารถบูรณะให้เป็นอาคารที่ทันสมัยกว่าได้- ระบบการค้าใหม่ - คุณสามารถสร้างกองเรือค้าขายทั่วโลกและใช้เพื่อนำสินค้าเข้า/ส่งสินค้าออกไปยังเกาะและชาติใกล้เคียง- ความสับสน (fog of war) และเผ่าพื้นเมือง - สำรวจเกาะเพื่อค้นพบแหล่งสะสมแร่หรือเผ่าพื้นเมืองที่เป็นศัตรูใหม่- อาคารใหม่ - อาคารที่มีเอกลักษณ์กว่า 100 แบบจาก 4 ยุค- หลายผู้เล่น - เล่นได้มากสุด 4 คนแบบร่วมมือหรือแข่งขันกันบนแผนที่เกาะหนึ่ง ๆ พวกเขาสามารถแบ่งปันทรัพยากรหรือพลเมือง หรือประกาศสงครามต่อกันได้

**การวางจำหน่าย**
ทรอปิโก 5 เปิดให้ซื้อล่วงหน้าทางสตีม (Steam) เมื่อวันที่ 17 เมษายน 2557 ดาวน์โหลดรวมระบบคล้ายรางวัลที่ประกอบด้วยสามขั้น (tier) และยิ่งมีผู้เล่นซื้อล่วงหน้ามาก แถบการก้าวหน้าก็ยิ่งเพิ่มขึ้น หากผู้เล่นซื้อเกมสำหรับขั้น 1 ผู้เล่นซื้อเกมมากพอสำหรับขั้น 1 ผู้เล่นทุกคนจะได้รับ ทรอปิโก 5 พร้อมทั้ง ทรอปิโก 4 แบบไม่เสียค่าใช้จ่าย ขั้น 2 รวมเนื้อหาดาวน์โหลดได้ (downloadable content, DLC) ทรอปิโก 5  "เก็ตเดอะบิ๊กชีส" (Tropico 5, "Get the Big Cheese") แบบไม่เสียค่าใช้จ่าย ซึ่งรวมอาคารใหม่ 1 แบบ ภารกิจเล่นคนเดียว แผนที่ ดนตรี เครื่องแต่งกายตัวละครและภารกิจในภาวะกระบะทราย (sandbox mode) สุดท้าย ขั้น 3 ผู้เล่นทุกคนจะได้ โอเมอร์ตา – ซิตีออฟแกงสเตอส์ (Omerta – City of Gangsters) ซึ่งเป็นอีกเกมที่พัฒนาโดยเฮมิมอนต์เกมส์ แบบไม่เสียค่าใช้จ่าย ปัจจุบัน บรรลุทุกขั้นแล้ว

**การห้ามขาย**
วันที่ 4 สิงหาคม 2557 นงลักษณ์ สหวัฒนพงศ์ ผู้จัดการการตลาดนิว อีร่า ไทยแลนด์ กล่าวว่า กรมส่งเสริมวัฒนธรรม กระทรวงวัฒนธรรมห้ามการขายและการเข้าถึงเกม ทรอปิโก 5 ออนไลน์เพราะเกรงว่า "เนื้อหาบางส่วนอาจกระทบต่อสันติและความสงบเรียบร้อยในประเทศ" เธอกล่าวว่า "บางส่วน ของเนื้อหา อาจไม่เหมาะกับสถานการณ์ปัจจุบัน" และว่าบริษัทฯ จะไม่อุทธรณ์คำวินิจฉัย

**อ้างอิง**

**แหล่งข้อมูลอื่น**
หมวดหมู่:วิดีโอเกมที่ออกวางจำหน่ายในปี พ.ศ. 2557
หมวดหมู่:เกมจำลองธุรกิจ
หมวดหมู่:เกมสร้างเมือง
หมวดหมู่:วิดีโอเกมจำลองการปกครอง
หมวดหมู่:เกมสำหรับวินโดวส์
หมวดหมู่:เกมสำหรับแมคโอเอส
หมวดหมู่:เกมสำหรับลินุกซ์
หมวดหมู่:เกมสำหรับเพลย์สเตชัน 4
หมวดหมู่:วิดีโอเกมที่พัฒนาขึ้นในประเทศบัลแกเรีย
หมวดหมู่:วิดีโอเกมเกี่ยวกับการเดินทางข้ามเวลา
หมวดหมู่:วิดีโอเกมที่มีฉากบนเกาะ